CELEX: 62008CJ0455
Language: bg
Date: 2009-12-23 00:00:00
Title: Решение на Съда (втори състав) от 23 декември 2009 г.#Европейска комисия срещу Ирландия.#Неизпълнение на задължения от държава членка - Директиви 89/665/ЕИО и 92/13/ЕИО - Обществени поръчки за доставки и за строителство - Производство по обжалване срещу решение за възлагане на поръчка - Гарантиране на ефективно средство за защита - Минимален срок на изчакване между уведомяването на отстранените оференти за решението за възлагане на поръчката и подписването на договора за тази поръчка.#Дело C-455/08.

Решение на Съда (втори състав) от 23 декември 2009 г. — Комисия/Ирландия
      (Дело C‑455/08)
      „Неизпълнение на задължения от държава членка — Директиви 89/665/ЕИО и 92/13/ЕИО — Обществени поръчки за доставки и за строителство — Производство по обжалване срещу решение за възлагане на поръчка — Гарантиране на ефективно средство за защита — Минимален срок на изчакване между уведомяването на отстранените оференти за решението за възлагане на поръчката и подписването
         на договора за тази поръчка“
      
      1.                     Сближаване на законодателствата — Производства по обжалване при възлагане на обществени поръчки за доставки и за строителство,
            както и в секторите на водоснабдяването, енергетиката, транспорта и далекосъобщенията — Директиви 89/665 и 92/13 — Задължение
            за държавите членки да предвидят производство по обжалване срещу решенията за възлагане на обществени поръчки (член 1, параграф 1
            и член 2, параграф 1 от Директива 89/665 на Съвета, изменена с Директива 92/50, и член 1, параграф 1 и член 2, параграф 1
            от Директива 92/13 на Съвета) (вж. точки 26—29 и 42)
      2.                     Държави членки — Задължения — Неизпълнение на задължения — Запазване на национална правна уредба, несъвместима с общностното
            право (вж. точка 38)
      3.                     Преюдициални въпроси — Тълкуване — Действие във времето на тълкувателните съдебни решения — Обратно действие (член 234 ЕО)
            (вж. точка 39)
      Предмет 
      
         
               Неизпълнение на задължения от държава членка — Нарушение на член 1, параграф 1 и член 2, параграф 1 от Директива 89/665/ЕИО
                  на Съвета от 21 декември 1989 година относно координирането на законовите, подзаконовите и административните разпоредби, отнасящи
                  се до прилагането на производства по обжалване при възлагането на обществени поръчки за доставки и за строителство (ОВ L 395,
                  стp. 33; Специално издание на български език, 2007 г., глава 6, том 1, стр. 237) — Нарушение на член 1, параграф 1 и член 2,
                  параграф 1 от Директива 92/13/ЕИО на Съвета от 25 февруари 1992 година относно координирането на законовите, подзаконовите
                  и административните разпоредби относно прилагането на правилата на Общността по възлагане на обществени поръчки на субекти,
                  извършващи дейност във водния, енергийния, транспортния и телекомуникационния сектор (ОВ L 76, стp. 14; Специално издание
                  на български език, 2007 г., глава 6, том 2, стр. 43) — Задължение в националното право да се предвиди ефективно и бързо производство
                  по обжалване, което да позволява на неуспелия оферент да получи отмяна на решението за възлагане на поръчка — Срокове за обжалване
               
            Диспозитив 
      
         
                  1)
               
               
                  
               
               
                  	Като приема член 49 от Statutory Instrument № 329 от 2006 г. и член 51 от Statutory Instrument № 50 от 2007 г., Ирландия определя
                     правилата, уреждащи съобщаването на оферентите на решенията на възложителя и на възлагащите органи, както и на мотивите на
                     тези решения, по такъв начин, че към момента, в който оферентите са цялостно информирани за причините за отхвърлянето на офертата
                     им, предхождащият сключването на договора срок на изчакване може вече да е изтекъл. По този начин тази държава членка не е
                     изпълнила задълженията си по член 1, параграф 1 и член 2, параграф 1 от Директива 89/665/ЕИО на Съвета от 21 декември 1989 година
                     относно координирането на законовите, подзаконовите и административните разпоредби, отнасящи се до прилагането на производства
                     по обжалване при възлагането на обществени поръчки за доставки и за строителство, изменена с Директива 92/50/ЕИО на Съвета
                     от 18 юни 1992 година, и по член 1, параграф 1 и член 2, параграф 1 от Директива 92/13/ЕИО на Съвета от 25 февруари 1992 година
                     относно координирането на законовите, подзаконовите и административните разпоредби относно прилагането на правилата на Общността
                     по възлагане на обществени поръчки на субекти, извършващи дейност във водния, енергийния, транспортния и телекомуникационния
                     сектор.
                  
               
            
         
                  2)
               
               
                  
               
               
                  	Осъжда Ирландия да заплати съдебните разноски.